open-index/open-wikipedia-markdown huggingface dataset:
Norbusang (festival)

**Norbusang** er en barne- og ungdomskorfestival arrangert av den nordiske organisasjonen Norbusam. Festivalen ble arrangert for første gang i Drøbak i 1987, og siden 1991 har den blitt arrangert hvert år helt fram til i dag. Vertsland for festivalen går på omgang mellom de nordiske landene.

## Liste over Norbusangfestivaler

*Drøbak, Norge 1987
*Helsingfors, Finland 1991
*Göteborg, Sverige 1992
*Aalborg, Danmark 1993
*Gjøvik, Norge 1994
*Ekenäs, Finland 1995
*Kristianstad, Sverige 1996
*Frederikshavn, Danmark 1997
*Stavanger, Norge 1998
*Grankulla, Finland 1999
*Reykjavík, Island 2000
*Kalmar, Sverige 2001
*Esbjerg, Danmark 2002
*Bodø, Norge 2003
*Åbo, Finland 2004
*Västerås, Sverige 2005
*Odense, Danmark, 20706
*Garðabær, Island 2007
*Drøbak, Norge 2008
*Jakobstad, Finland 2009
*Malmö, Sverige 2010
*Horsnes, Danmark 2011
*Reykjavík, Island 2012
*Fredrikstad, Norge 2013
*Borlänge, Sverige, 2014
*Esbo, Finland, 2015
*Holstebro, Danmark, 2016

## Referanser
Ansar al-Sunnah

**Ansar al-Sunnah** er en væpnet sunnimuslimsk gruppe i Irak som kjemper mot  regimet i Bagdad. Gruppen ble startet i 2003 og har overlappende medlemskap og målsetting med den kurdiske islamistorganisasjonen  Ansar al-Islam. Deres mål er på kort sikte å gjenopprette sunnimuslimsk overherredømme i Irak, og på noe lengre sikt å gjeninnføre det sunnmuslimske kalifatet. Gruppens leder har blitt identifisert som Abu Abdullah al-Hassan bin Mahmoud, og det antas han er broren til en av nøkkelpersonene i Ansar al-Islam.

Ansar al-Sunnah har tatt på seg ansvaret for flere selvmordsbombere som har operert i Irak, bl.a. ødeleggende angrep på kontorene til de to politiske partiene KDP og PUK den 2. februar 2004. Disse angrepene drepte minst 109 mennesker. Den 14. oktober 2004 plasserte de en bilbombe utenfor den tyrkiske ambassaden i Bagdad.
White Aryan Resistance

**White Aryan Resistance** (**WAR**) (norsk: **Hvit Arisk Motstand**) er en nynazistisk grunnlagt og ledet av tidligere Ku Klux Klan-leder Tom Metzger fra 1983. De har hovedkontorer i Kosciusko County. 

Symbolet knyttet til organisasjonen var lenge kun brukt av Metzger selv på hans nettside. Over tid har symbolet blitt knyttet til ytre høyre og rasisme. Organisasjonen har vært løst forankret og navnet White Aryan Resistance, eller *Warskins*, har vært brukt i noen amerikanske fengselsmiljøer. Metzgers tilknytning til gruppene og bruk av navnet er mindre kjent.

## Referanser


## Eksterne lenker
*
Dublin City FC

**Dublin City Football Club** var en irsk fotballklubb som spilte i FAI Premier Division. 
Klubben ble etablert i 1999 etter en splid i Home Farm FC og den nye klubben het opprinnelig **Home Farm Fingal** før den endret navn i 2001/02-sesongen. Klubben opphørte i 2006 etter økonomiske problemer.
Galleriveier

**Galleriveier** (kinesisk: 棧道) var veier gjennom fjerne og ville fjellområder i Kina. De har sitt navn fra de stedene der de består av solide treplanker som er forankret i uthugde hull på siden av bratte fjellvegger. De er meget interessante i arkeologisk sammenheng.

De mest bemerkelsesverdige førte gjennom Qinlingfjellene og førte mellom elvene Wei- og Hanjiang-dalførene. 

De første galleriveier ble bygget i de stridende staters tid (476 f.Kr.-221 f.Kr.) og ble benyttet av staten Qin da den invaderte statene Shu og Ba. De ble fullt inkorporert i det velsmurte handelsnettet under Han-dynastiet.

## Referanser
Dadu

**Dadu** kan være:

* Dadu (Pakistan), en by i provinsen Sind i Pakistan
* Dadu (Beijing), en historisk viktig bestanddel av dagens Beijing i Folkerepublikken Kina
* Dadu He, en elv i provinsen Sichuan i Kina.
* Dadu, indisk dikter
Talk Talk

**Talk Talk** var et britisk band som var aktive fra 1981 til 1991.

Bandet startet som en kvartett med nå avdøde Mark Hollis (1955 - 2019) som vokalist, Simon Brenner på keyboard, Lee Harris (trommesett|slagverk) og Paul Webb  på bassgitar. De begynte innen new wave og synthpop og ble ofte sammenlignet med Duran Duran, som de delte både produsent og plateselskap med. De ga ut en selvtitulert EP i 1982, som ble utvidet til studioalbumet med tittel *The Party's Over*. De lå på UK Top 40 listen med singlene *Talk Talk* og *Today*, begge produsert av Thurston (som også hadde produsert hits for Duran Duran & Howard Jones). Brenner forlot bandet etter singlen *My Foolish Friend* fra 1983. Tim Friese-Greene kom så inn som keyboardist, men var ikke et offisielt medlem av bandet. Han deltok aldri på konserter med bandet. Talk Talk spilte sin siste konsert i 1986.

Bandet fikk internasjonal suksess (spesielt i Europa) i 1984/1985 med albumet *It's My Life*. Albumet ga hitsinglene *Such a Shame* og *It's My Life* som er tittelsporet fra albumet. I 1986 kom *The Colour of Spring*, og bandet hadde nå forlatt new wave-stilen. Albumet ble deres største studioalbum-suksess i Storbritannia og kom også på listene i Europa. Singlen *Life's What You Make It* kom på 16.-plass i Storbritannia.

No Doubt hadde en hit med låten «It's My Life» i 2003.

## Diskografi
**Album**
* *The Party’s Over* (1982)
* *It’s My Life* (1984)
* *The Colour of Spring* (1986)
* *Spirit of Eden* (1988)
* *Laughing Stock* (1991)

**Singler**
* *Mirror Man* (1982)
* *Talk Talk* (1982)
* *Today* (1982)
* *My Foolish Friend* (1983)
* *It’s My Life* (1984)
* *Such a Shame* (1984)
* *Dum Dum Girl* (1984)
* *Life’s What You Make It* (1986)
* *Living in Another World* (1986)
* *Give It Up* (1986)
* *I Don’t Believe in You* (1986)
* *I Believe in You* (1988)

## Eksterne lenker
*
Melkefisk

**Melkefisk**, (*Chanos chanos*), (også kalt **melkfisk**) er en viktig matfisk i Sørøst-Asia og den eneste nålevende arten i slekten ***Chanos*** og familien **Chanidae**. Omtrent sju utdødde arter i ytterligere fem slekter har blitt rapportert.

Melkefisk har et relativt symmetrisk og strømlinjeformet utseende og en stor gaffelformet halefinne. Utvokst kan melkefisk bli inntil 1,7 meter lang, men er som oftest omtrent én meter lang. Fisk som selges i butikker og på markeder er som regel 30-60 cm lange. 
Melkefisken har ikke tenner, og den spiser hovedsakelig alger og virvelløse dyr.

Den forekommer i Det indiske hav og Stillehavet og går gjerne i stim i kystområder og rundt øyer med rev. Yngelen lever i havet i mellom to og tre uker, og vandrer deretter til mangrovesumper, elveos og iblant innsjøer og vender tilbake til havet for å modnes seksuelt og formere seg.

Yngelen samles inn fra elver og ales opp i dammer, der de vokser svært raskt, og selges deretter enten fersk, frossen, hermetisk eller røkt.
Melkefisken er et uoffisielt nasjonalsymbol for Filippinene, der den kalles *bangus*. Fordi melkefisken er beryktet for å ha mye mer bein enn annen matfisk i landet, har beinfri melkefisk blitt et populært innslag i butikker og på markeder.

## Referanser


## Kilder
* Francisco José Poyato-Ariza, *A revision of the ostariophysan fish family Chanidae, with special reference to the Mesozoic forms* (Verlag Dr. Friedrich Pfeil, 1996)

## Eksterne lenker
* 
* 
* 
* SEAFDEC Informasjon om oppdrettsanlegg for melkefisk
* Informasjon om melkefisk fra det filippinske landbruksdepartementet
* Melkefiskens taksonomi
Sjúrður Skaale

**Sjúrður Skaale** (født 1967) er en færøysk sosialdemokratisk politiker (Jv.). Han har vært valgt til det danske Folketinget fra Færøyene siden 2011.

## Familie og yrkesliv
Han vokste opp i Tórshavn som sønn av lærerparet Jóannes og Óluva Skaale. Han er gift med psykolog Súsanna O. Skaale. Faren er sønn av borgermester og lagtingsmann Sigfried Skaale, men ble oppfostret av skole- og lagtingsmann Marius Johannesen. På morssiden er Sjúrður Skaale grandnevø av lagtingsmann Ove Mikkelsen.

Han har en høyere utdannelse i statsvitenskap (cand.scient.pol.) fra Københavns Universitet og Universidad Complutense de Madrid fra 1997 og tilleggsutdannelse i spansk fra Colombia og København.

Skaale var journalist i dagsavisene *[[Dimmalætting]]* og *[[Sosialurin]]* 1989–1997 og i TV-kanalen Sjónvarp Føroya 1997–1998. Han var pressetalsmann for Færøyenes regjering 1999–2001 og sekretær for Den nordatlantiske gruppe 2001–2005. De neste årene arbeidet han med reklame, underholdning og som gymnaslærer. Fra TV er han mest kjent for komedien *Pipar & Salt*, som han lagde sammen med Jákup Veyhe, og for hovedrollen i komedien *E elski Førjar* fra 2008.

## Politisk arbeid
Skaale var medlem av Lagtinget for Tjóðveldi 2008–2011, og satt i Lagtingets kulturkomité. Han var varamedlem av det danske Folketinget 2007–2011, og møtte fast for minister Høgni Hoydal i et halvår i 2008.

I 2011 brøt han med Tjóðveldi, etter uenighet om det færøyske grunnlovsforslaget. Etter noen måneder som partiløs gikk han inn i Javnaðarflokkurin. Samme år ble han valgt til Folketinget, hvor han ble formann i utvalget for Færøyene, medlem av delegasjonen til Nordisk råd og varamedlem av det utenrikspolitiske utvalget.

## Referanser


## Eksterne lenker
* 
*
Adam and the Ants

**Adam and the Ants** var et new romantic-band som holdt på fra sent 1970-tallet til tidlig 1980-tallet. Bandet var en av de bandene som markerte overføringen fra 70-tallets punkperiode til 80-tallets new waveperiode.

Etter at Adam Ant, som på den tiden spilte bassgitar i bandet Bazooka Joe, så Sex Pistols på konsert, sluttet han i bandet, og startet eget band, inspirert av Sex Pistols. The Ants ble stiftet i 1977, med Lester Square (gitar), Andy Warren (bassgitar) and Paul Flannagan (trommesett|slagverk) og Adam som vokalist. Lester Square sluttet for å fullføre skolen, rett før Ants første konsert, 5. mai 1977, på Muswell Hill. Han ble erstattet av Mark Ryan, som var med på innspillingen av noen demoer, før han ble erstattet av Johnny Bivouac i oktober 1977.

De turnerte rundt i Storbritannia, ofte sammen med Siouxsie & the Banshees, men de ble dårlig likt av musikkritikerne, som ikke hadde sansen for de fetisjistiske tekstene og imagen. De slet med å få suksess og platekontrakt, men klarte til slutt å signere med Decca i 1978. De ga ut sin første single, *Young Parisians*, uten at denne ble spesielt godt mottatt. De ble så sparket av Decca som ikke klarte å markedsføre bandet på en tilfredsstillende måte. Bandet foretok flere besetningsbytter før det sto igjen med Adam Ant (vokal og gitar), Matthew Ashman (gitar), Andy Warren (bassgitar) og Dave Barbarossa (slagverk). De ga ut debutalbumet *Dirk Wears White Sox*, på Do It Records i 1979.

Igjen gikk bandet gjennom nye utskiftninger av besetningen, og fikk de kontrakt med CBS Records, og spilte inn oppfølgeralbumet *Kings of the Wild Frontier*. Albumet ble en kjempehit i Storbritannia og nådde toppen på den britiske albumlisten 24. januar 1981. I november 1981 kom albumet *Prince Charming*, hvor to av singlene gikk til topps på UK Topp 40 listen: *Stand and Deliver* (5 uker på topp) fulgt av *Prince Charming*, 4 uker på topp). Singlen *Ant Rap* nådde 3.-plass i januar 1982. Tidlig samme år fikk bandet en Grammy Award nominering som beste nye artist. 

I mars 1982 oppløste Adam bandet, da han mente at enkelte medlemmer manglet entusiasme. Adam Ant startet solokarriere kort tid etter.

## Diskografi
**Studioalbum**
*1979: *Dirk Wears White Sox* (Gullplate)
*1980: *Kings of the Wild Frontier* (Platinaplate)
*1981: *Prince Charming* (Platinaplate)

**Singler**
* 1978: Young Parisians/Lady (Decca F 13803) (oktober)
* 1979: Zerox/Whip In My Valise (Do-It DUN 8) (juli)
* 1980: Cartrouble/Kick! (Do-It DUN 10) (mars)
* 1980: Kings Of The Wild Frontier/Press Darlings (CBS 8877) (juli)
* 1980: Dog Eat Dog/Physical (You're So) (CBS 9039) (oktober)
* 1980: Antmusic/Fall-In (CBS 9352) (desember)
* 1981: A.N.T.S. (flexidisc) (Flexipop LYN 9285) (udgivet med bladet Flexipop nr. 4) (mars)
* 1981: Stand And Deliver/Beat My Guest (CBS A 1065) (mai)
* 1981: Prince Charming/Christian D'Or (CBS A 1408) (september)
* 1981: Ant Rap/Friends (CBS A 1738) (desember)
* 1982: Deutscher Girls/Plastic Surgery (Editions EG EGO 5) (februar)
* 1982: The B Sides (Friends/Kick/Physical) (Do-It DUN 20) (mars)
* 1982: Goody Two Shoes/Red Scab (CBS A 2367) (april)

## Eksterne lenker
* 
* 
*
Hergeir Nielsen

**Niels Jákup Hergeir Nielsen** (født 1949) er en færøysk tidligere lærer og politiker (T).

Han er utdannet lærer fra Nørre Nissum Seminarium i Danmark fra 1972 og skipsfører fra 1982. Han var lærer på Strendur 1972–1976 og ved Akrar og Lopras skole 1976–2005, men hadde permisjon for å være lærer i Vágur 1991–1994. Nielsen var kommunalsekretær (rådmann) i Sumba 1984–1989. Han var redaktør i partiavisen *[[14. september (avis)|14. september]]* 1992–1994.

Nielsen var samferselsminister i Atli Dams tredje regjering 1979–1981, og delte ansvaret for skolesaker med handels- og landbruksminister D.P. Danielsen. Nielsen var innvalgt på Lagtinget fra Suðuroy 1984–1994 og 1998–2011. Han var hele tiden medlem av Lagtingets formannskap, i 1987–1988, 1989 og 2008–2011 som lagtingsformann. Han var formann i Lagtingets utenrikskomité 1998–2004. I 2011 frasa han seg renominasjon til Lagtinget.

## Referanser


## Eksterne lenker
*
Kjølsfjellet

**Kjølsfjellet** er et fjell i Brønnøy kommune i Nordland, rundt åtte kilometer øst for Brønnøysund sentrum. Toppen ligger på 355 meter over havet.

## Fjelltrimmen
Fjellet er enkelte år med i den lokale Fjelltrimmen. En starter ved riksveien rett nedenfor Tjalg-hytta på ca. 100 moh. Kort tid etter start må en krysse ei myr. Så går det jevnt oppover en periode før det er to små nedoverbakker før den siste oppstigningen.

## Referanser
Seonjo av Joseon

**Kong Seonjo av Joseon** (koreansk: hanja: 宣祖; hangul: 선조; revidert: *Seonjo*; MR: *Sŏn-jo*; 1552–1608), født **Yi Yeon** (李蚣; 이연; *I Yeon*; *I Yŏn*), var Koreas konge fra 1567 til sin død i 1608 og Kongedømmet Joseons fjortende monark. I sine første år ble Seonjo regnet som en god konge som elsket sitt folk, men siden ble han grådig og korrupt. 

Han var landets konge under Imjinkrigen, hvor Japan under Toyotomi Hideyoshi forsøkte å erobre Korea. Selv om erobringen mislyktes, måtte Seonjo og hans følge flykte til nord for Pyeongyang til det kinesiske Ming-dynastiet under Wanli-keiseren kom til hans unsettning. 

Da kong Seonjo kom tilbake til Seoul måtte han først bruke Deoksugung som sitt palass, siden alle de andre palassene i byen var blitt ødelagte under krigen. I dag regnes Seonjo som en av Koreas mest ubrukelige herskere, særlig på grunn av hans behandling av I Sun-sin, som mange koreanere følte fortjente å bli belønnet for alle hans seiere over japanernes overlegende styrker, men som Seonjo en gang degraderte til en vanlig soldat. 

## Kong Seonjos fulle navn posthumt
* Seonjo Sogyung Jeongryun Ripgeuk Seongdeok Hongryeol Jiseong Daeeui Gyeokcheon Heeun Gyungmyung Sinryeok Honggong Yungeop Hyeonmun Euimu Seongye Dalhyo Daewang
* 선조소경정륜립극성덕홍렬지성대의격천희운경명신력홍공융업현문의무성예달효대왕
* 宣祖昭敬正倫立極盛德洪烈至誠大義格天熙運景命神曆弘功隆業顯文毅武聖睿達孝大王
Funny Little World

**«Funny Little World»** er en sang med melodi og tekst av Alexander Rybak, fra hans debutalbum ''Fairytales'' utgitt i 2009. Singelen ble sluppet digitalt eksklusivt av nettbutikken Platekompaniet, på Alexander Rybaks fødselsdag 13. mai. 

«Funny Little World» fikk positive kritikker av de fleste norske kritikerne. Sangen debuterte på en andreplass på VG-lista våren 2009, bare slått av Rybaks egen sang «Fairytale». I sin tredje uke på lista gikk sangen helt til topps.

Alexander Rybak spilte en akustisk versjon av sangen for første gang på en pressekonferanse ved Eurovision Song Contest 2009 i Moskva.

## Listeplasseringer
Da «Funny Little World» kom på de norske listene, var det første gang at en norsk artist hadde de to øverste plassene på singellisten. Teknisk sett hadde Kurt Nilsen klart det før, da hans gamle band kom på andreplass i 2003, mens den nærmeste andre var da Inger Lise Rypdal hadde første- og tredjeplass tilbake i 1968. 

## Referanser
FA-cupen 1910/11

**FA-cupen 1910/11** var den 40 sesongen av den engelske FA-cupen. I finalen, som ble avgjort etter omkamp, spilte Bradford City og Newcastle United. Også dette året ble finalen spilt på i Crystal Palace i London.

## Første runde

## Andre runde

## Tredje runde

## Fjerde runde

## Semifinaler

## Finale

### Omkamp

## Referanser
Arp 272

**Arp 272** er en galakse som er samansatt av de to vekselvirkende galaksene **NGC 6050** og **IC 1179** og ligger ca. 450 millioner lysår unna Jorda, i stjernebildet Herkules. Galaksene er del av galaksehopen Herkuleshopen, som igjen er del av Den store veggen.

De to galaksene i Arp 272 er i fysisk kontakt via spiralarmene deres.

## Eksterne lenker
* 
* STScI-2008-16*' fra [[Space Telescope Science Institute]].*
Anne Steinsvik Nordal

**Anne Liv Steinsvik Nordal** (født 8. mars 1949 i Volda) er en norsk forfatter og lingvist. Hun var fra 2005 til 2012 ansatt som daglig leder for Nasjonalt senter for nynorsk i opplæringa. Der jobbet hun blant annet for mer sidemålsundervisning og fortsatt sidemålskarakter for bokmålselevene.  

Nordal har hatt flere verv i Noregs mållag og Volda mållag. Hun har tidligere vært høgskolelektor ved Høgskolen i Volda.

Steinsvik Nordal er utdannet cand.philol. med hovedfag i norskdidaktikk (fagdidaktikk) fra Universitetet i Oslo.

## Bøker
* Didaktiske perspektiv på Nynorskopplæringa *(2005)*, ISBN 9788276612363

## Referanser


## Eksterne lenker
* Nynorsksenteret - ''Anne Steinsvik Nordal''
* Høgskolen i Volda – ''Anne Steinsvik Nordal''
Anja Kristin Salte Hjelseth

**Anja Kristin Salte Hjelseth** (født 20. september 1984) er en norsk politiker. Hun har vært president i Nordiska Centerungdomens Förbund (NCF) siden august 2006. Hun var en periode fra 30. november 2009 politisk rådgiver for statsråd Liv Signe Navarsete i Kommunal- og regionaldepartementet. Hun kommer fra Ulefoss i Telemark.

Hjelseth var visepresident i NCF i et år før hun ble valgt til president. Ellers har hun hatt flere partipolitiske verv i Senterungdommen, både på landsplan, i fylkeslaget og lokalt. Fra valget i 2003 sitter hun i Telemark fylkesting og Nome kommunestyre for Senterpartiet. På fylkestinget er hun leder for hovedutvalget for kultur og identitet. Hun har også vært styremedlem i Telemark søndagsskolekrets i to år.

Anja Hjelseth holder på med et mastergradsstudium i økonomisk styring ved Norges Handelshøyskole. Til stortingsvalget i 2009 var hun førstekandidat for Telemark Senterparti, men ble ikke valgt inn på Stortinget. Hun var fra januar 2009 ansatt som politisk rådgiver for samferdselsminister Liv Signe Navarsete, som vikar for Anne Tingelstad Wøien.

## Referanser


## Eksterne lenker
* Nomekvinne nordisk president, Varden 15. august 2006
Anbeheitelse

**Anbeheitelse** er et akronym som består av forstavingene an- og be- og endingene -heit og -else i nynorsk. 

Anbeheitelse er tradisjonelt uglesett i nynorsk, men blir mer og mer vanlig. 

Noen mener at *anbeheitelse* eksisterer på grunn av påvirkning fra norskdansk bokmål, andre sier dette er ordlagingselementer som særlig kommer fra muntlig nedertysk, og som i likhet med garpegenitiven og mange vanlige lånord har eksistert i norsk folkemål i mange hundre år. 

Det har vært en viss språklig purisme i nynorsk-normeringen som har påbudt norrøne eller nylagde avløserord uten disse ordlagingselementene. Men flere og flere anbeheitelse-ord blir nå tillatte i nynorsk. 

Grunnen til det kan være at purismen er svekket, at det blir lagt mer vekt på faktisk talemål i nynorsk-normeringen, og det kan være påvirkning fra bokmål, som har mange slike for- og etterstavinger.  

Gjennom 1900-tallet har likevel mange av avløserordene tatt plassen til anbeheitelser og ord med endingen *-ning* både i folkemålet og i bokmålet. Ord som *ansøkning, omkostning, understøttelse, bekjentgjørelse* og *måteholdenhet* har veket for ordene *søknad, kostnad, stønad, kunngjøring/kunngjering* og *måtehold/måtehald*. *Vanske* for *vanskelighet* er også ganske vanlig.
Arvikaverken

**Arvikaverken** er et tidligere svensk produsent av jordbruksredskaper.

Selskapet ble grunnlagt i 1885, da Per Andersson begynte å produsere ploger og hakkelsemaskiner i Arvika. I 1888 ble foretaket registrert under navnet **P. Andersson**. I 1889 ble driften utvidet ved at Johan Igels jernstøperi ble overtatt, og navnet ble endret til **P Andersson & Co Mekaniska Werkstad**. Foretaket vokste raskt, og i 1899 ble navnet endret på nytt, denne gangen til **AB Arvika Werkstäder**. I 1916 ble navnet endret til **AB Arvikaverken**.

I 1917 gikk Arvikaverken sammen med AB Johan Thermenius och Son i Hallsberg, og namnet ble endret til **AB Arvika-Verken**. Virksomheten satset nå på produksjon av landbruksmaskiner, og utviklet seg til en stor produsent av ploger, slåmaskiner og selvbindere. Plogene ble produsert i Arvika, mens slåmaskinene og selvbinderene ble produsert i Valla og Skurup. I 1946 gjenopptok foretaket produksjonen av skurtreskere, både slepetreskere og selvgående maskiner. Disse ble produserte i Hallsberg. I 1959 ble navnet endret til Arvika-Thermaenius AB.

I 1960 ble foretaket kjøpt opp av Bolinder-Munktell i Eskilstuna. Kjøpet kom ikke på grunn av dårlig økonomi, men mer på grunn av Bolinder Munktell sine framtidsplaner. Produksjonen av hjullastere og beltevognen BV202 ble lagt til Arvika. Arvikaverken er i dag en del av Volvo Construction Equipment.

## Kilder
* Hedell, O., *Från Munktells till Valtra -- en 75-årig traktorepok*, LRF Media, 2000.
*''Arvikafabrikens historia'', Volvo Construction Equipment
Brent av solen

***Brent av solen*** (originaltittel: *Утомлённые солнцем*, *Utomljonnyje solntsem*) er en russisk dramafilm fra 1994 regissert av Nikita Mikhalkov. Mikhalkov er også medprodusent og medforfatter, og spiller i tillegg hovedrollen i filmen. Andre sentrale roller spilles av Oleg Mensjikov og Ingeborga Dapkunaite.

*Brent av solen* ble tildelt Juryens Store Pris (Grand Prix) ved Filmfestivalen i Cannes i 1994 og året etter Oscar for beste fremmedspråklige film. Den ble forholdsvis godt mottatt av anmelderne og har oppnådd 77% på Rotten Tomatoes. «Ganske nær ved å være et mesterverk», skrev Aftenpostens anmelder.

## Handling
Revolusjonshelten oberst Kotov (Nikita Mikhalkov) tilbringer en idyllisk sommer på et landsted sammen med sin kone og sin seks år gamle datter, samt noen venner. Idyllen blir brutt på en drastisk måte da hans slektning Dimitrij (Oleg Mensjikov) dukker opp etter ti år. Dimitrij og Kotovs kone var tidligere kjærester og han klarer å sjarmere både henne og datteren. Men Kotov lar seg ikke lure av hans sjarme: Han skjønner at Dimitrij jobber for det hemmelige politiet og at han har til hensikt å arrestere ham. Stalintiden begynner etterhvert å vise sitt sanne ansikt.

## I rollene
(utvalg)
* Oleg Mensjikov –  Dimitrij (Mitja) 
* Nikita Mikhalkov –  Oberst Sergej Petrovitsj Kotov 
* Ingeborga Dapkūnaitė –  Marusia 
* Nadezjda Mikhalkova –  Nadja 
* André Oumansky –  Philippe 
* Vjatsjeslav Tikhonov –  Vsevolod 
* Svetlana Krjutsjkova –  Mokhova 
* Vladimir Iljin –  Kirik

## Referanser


## Eksterne lenker
*
Vikerheia

**Vikerheia** er en fjellformasjon med «Vikerfjellet» som høyeste punkt 120 moh. som ligger rett nordvest for Torghatten i Brønnøy kommune.

## Fjelltrimmen
Vikerheia er som regel med i den lokale Fjelltrimmen og da den letteste av alle løypene. Den horisontale lengden er 1,3 km og total stigning 83 m.
Det mest av løypa kan forseres på rent berg.
FA-cupen 1911/12

**FA-cupen 1911/12** var den 41. sesongen av den engelske FA-cupen. Finalen ble spilt mellom Barnsley og West Bromwich Albion. Også denne sesongen ble det spilt omkamp for å avgjøre vinneren.

## Første runde

## Andre runde

## Tredje runde

## Fjerde runde

## Semifinaler

## Finale

### Omkamp

## Referanser
Catalonia rundt 2009

**Catalonia rundt 2009** var den 89. utgaven av Catalonia rundt, og foregikk fra 18. mai til 24. mai 2009 i Catalonia i Spania.

I tillegg til ProTour-lagene ble de profesjonelle kontinentallagene Andalucía-Cajasur, Contentpolis-Ampo og Cervélo TestTeam invitert til å delta i rittet.

Alejandro Valverde vant sammenlagt, 15 sekunder foran Daniel Martin.

## Etapper
### Mandag 18. mai 2009 - 1. etappe (Prolog): [[Lloret de Mar]], 3,7 km ([[Temporitt|tempo]])

### Tirsdag 19. mai - 2. etappe: [[Girona]] - [[Roses]], 163,1 km

### Onsdag 20. mai - 3. etappe: Roses - [[La Pobla de Lillet]], 182,9 km

### Torsdag 21. mai - 4. etappe: La Pobla de Lillet - [[Vallnord]] ([[Andorra]]), 175,7 km

### Fredag 22. mai - 5. etappe: [[La Seu d'Urgell]] - [[Torredembarra]], 201,3 km

### Lørdag 23. mai - 6. etappe: Torredembarra - [[Barcelona]], 150,5 km

### Søndag 24. mai - 7. etappe: Centre d'Alt Rendiment, [[Sant Cugat del Vallès|Sant Cugat]] - [[Circuit de Catalunya]], [[Montmeló]], 110,8 km

## Resultater
### Sammenlagt

### Klatrekonkurransen

### Poengkonkurransen

## Eksterne lenker
*
Urostylididae

* *[[Parurochela]]*
* *[[Tessaromerus]]*
* *[[Typhlocoris]]*
* *[[Urochela]]*
* *[[Urostylis]]*

**Urostylididae** tilhører gruppen Pentatomoidea, en undergruppe av tegene, en gruppe av nebbmunner. De har det til felles at munndelene er sugende og at de suger opp næringen.  De lever av plantesaft fra planter og trær.

## Utseende
Små til middelsstore (4 – 15&nbsp;mm), litt flate teger. De er avlange, middelsstore (4 – 15&nbsp;mm) og kan minne om kantteger (Coreidae). Antennene er forholdsvis lange og består av fem ledd. Scutellum er trekantet, middels stort. Beina er slanke, føttene tre-leddete.

## Levevis
Urolstylidae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.

## Systematisk inndeling

* overklasse insekter, Hexapoda
** klasse høyere insekter, Insecta
*** gruppen **[[Neoptera]]** («nyvinger»)
**** ordenen Nebbmunner (Hemiptera)
***** delgruppe Teger, (Heteroptera)
****** gruppe Trichophora
******* overfamilien Pentatomoidea
******** familien **Urostylididae**
********* underfamilien Urostylidinae – avlange, middelsstore, ligner kantteger
********** slekten *[[Parurochela]]*
********** slekten *[[Tessaromerus]]* Kirkcaldy, 1908
********** slekten *[[Typhlocoris]]* Herrich-Schäffer, 1840
********** slekten *[[Urochela]]*
********** slekten *[[Urostylis]]*

## Eksterne lenker
* 
* Bilde av *Parurochela quadrinotata*: http://www2.nrm.se/en/het_nrm/q/urochela_quadrinotata.html
* Norsk entomologisk forening – for deg som vil lære mer om insekter
Bjarne Aamodt

**Bjarne Aamodt** (født 1945) en norsk dr.ing. og forretningsmann. 

Fra 1988 til 2000 var han administrerende direktør i Alcatel STK. Høsten 1999 sluttet han der og ble leder av IT Fornebu Knowation. Her sluttet han i januar 2001 for å starte som leder av Broadband Mobile, og i oktober 2001 ble han ansatt i Telenor ASA. Han har også vært styreleder i EDB Business Partner. 

Tidligere har han jobbet i Det Norske Veritas.

## Eksterne lenker
* digi.no om Bjarne Aamodt
6. serierunde i 2. divisjon avdeling 4 2009

**6. serierunde i 2. divisjon avdeling 4 2009** startet 23. mai og ble avsluttet 26. mai med kampen mellom Stabæk 2 og Korsvoll.


## Resultater

## Eksterne lenker
* 2. divisjon avdeling 4 2009: Terminliste og resultater på altomfotball.no
Bojarenes inntogsmarsj

«**Bojarenes inntogsmarsj**» (også kalt «**Bojarernes indtogsmarsch**») er et kjent musikkstykke av Johan Halvorsen. Det er en marsj med tittel som viser til bojarene, en adelklasse i det gamle Russland. Stykket ble trolig skrevet rundt 1895.

Stykket har vært kjenningsmelodien til Ønskekonserten på NRK radio siden programmet først ble sendt i 1950.

## Referanser


## Eksterne lenker
* Marsjen (og ''Ønskekonserten'') i NRK
LTU International

**LTU International** *Lufttransport-Unternehmen* var et tysk flyselskap som hadde sitt hovedkontor i Düsseldorf. LTU ble grunnlagt i maj 1955 som *Lufttransport Union* og begynte med flyvninger den 20. oktober 1955 i Frankfurt am Main. I 1956 byttet selskapet til LTU og har vært basert i Düsseldorf siden 1961

Den 27. mars 2007 meddelte LTU at selskapet hadde blitt kjøpt opp av Air Berlin, som er Tysklands nest største flyselskap etter Lufthansa. Signalene som ble gitt ved oppkjøpet var at LTU skulle fortsette som et selvstendig flyselskap og at navnet skulle beholdes inntil videre.

## Flåte
LTU har kun Airbus–fly i sin flåte, som for øyeblikket (mai 2009) består av i alt 27 fly:

## Eksterne lenker
*
Madagaskar (film)

***Madagaskar*** er en amerikansk animasjonsfilm.  

Den ble produsert av DreamWorks og utgitt 27. mai 2005. Filmen er skrevet og regissert av Eric Darnell og Tom McGrath, og produsert av Mireille Soria, Mark Burton, og Billy Frolick.

Blant de originale engelske stemmene i filmen er Chris Rock, Ben Stiller, Jada Pinkett Smith, David Schwimmer, Sacha Baron Cohen, Cedric the Entertainer, og Andy Richter.

## Handling
Filmen handler om en løve, en sebra, en flodhest og en sjiraff fra Central Park Zoo i USA. De fire dyrene har tilbragt hele livet i lykkelig fangenskap, men etter å ha rømt blir de sendt tilbake til Afrika, og havner på øyen Madagaskar. Hovedkonflikten i filmen er mellom vennskap og natur. I løpet av filmen bryter vennskapet mellom løva og de andre sammen, og løven gjør forsøk på å spise vennene sine. Til slutt er det likevel vennskapet som viser seg å være det sterkeste.

## Rolleliste

### Engelsk originalversjon
* Ben Stiller som Alex
* Chris Rock som Marty
* Andy Richter som Mort
* David Schwimmer som Melman
* Jada Pinkett Smith som Gloria
* Sacha Baron Cohen som Kong Julien
* Cedric the Entertainer som Maurice
* Tom McGrath som Skipper
* John DiMaggio som Rico
* Chris Miller som Kowalski
* Christopher Knights som Private
* Conrad Vernon som Mason

### Norsk versjon
* Christoffer Staib som Løven Alex
* Jan Gunnar Røise som Sebraen Marty
* Bård Tufte Johansen som Giraffen Melman
* Ane Dahl Torp som Flodhesten Gloria
* Robert Stoltenberg som Kong Julien
* Johannes Joner som Lemuren Maurice
* Anders Hatlo som Skipper, lederpingvinen
* Hauk Heyerdahl

## Oppfølgerfilmer
I 2008 hadde oppfølgeren *[[Madagaskar 2]]* premiere.

I 2012 hadde *[[Madagaskar 3: Full rulle i Europa]]* premiere.

## Eksterne lenker
* 
*
Hamburg International

**Hamburg International** var et flyselskap med base i Hamburg i Tyskland. Selskapet fløy charter fra Tyskland og Luxembourg til feriedestinasjoner ved Middelhavet fra mindre steder i Europa. Selskapet utførte også spesialcharter- og ad hoc-flyvninger. Hovedbasen var Flughafen Hamburg, mens selskapet hadde baser i Luxemburg, Priština, Saarbrücken og Friedrichshafen.

Hamburg International ble grunnlagt i juli 1998 og begynte med flyvninger den 28. april 1999. Selskapet ble eid av et styret og lokale investorer. I mars 2007 hadde Hamburg International 215 ansatte. I 2010 gikk selskapet konkurs, og alle flygninger opphørte med umiddelbar virkning.

## Flåte
Hamburg International hadde i mai 2009 en flåte på i alt 12 fly. Selskapet hadde en ordre på 4 stk Airbus A319-100 og 3 stk Airbus A320-200.

## Referanser


## Eksterne lenker
*
Halvdan Eyvind Stokke

**Halvdan Eyvind Stokke** (født 20. november 1900 i Fredrikstad, død 15. desember 1977) var en norsk politiker for Arbeiderpartiet.

Stokke var ansatt i Telegrafverket fra 1920 til 1945. Fra 1945 til 1948 var han statssekretær i Samferdselsdepartementet. Han var ansatt som generaldirektør i NSB fra 1951 til 1966..

Han var midt i 1920-åra engasjert i ungdomsorganisasjonen til Norges Socialdemokratiske Arbeiderparti, Norges sosialistiske ungdomsforbund. på NSUs landsmøte i 1924 ble han valgt til nestformann, men måtte rykke inn som formann og aksle ledervervet i landsmøteperioden. 

Stokke var Aker kommunes siste ordfører i perioden 1946 til 1947 før sammenslåingen med Oslo. Lokalpolitikerne i Aker hadde en inngrodd mistillit til Oslo, og ved kommunevalget i 1948 sørget den tidligere Aker-befolkning for å sikre sine kandidater plass i bystyret ved en gjennomført kumuleringsvirksomhet. Stokke ble da også den første ordfører i den sammensluttede kommunen, og tjente som Oslos ordfører fra 1948 til 1950.

Etter sammenslåingen av Oslo og Aker er det bare Stokke som ikke har fått en gate eller plass oppkalt etter seg. I 1956 mottok han St. Hallvard-medaljen. 

## Referanser


## Eksterne lenker
*
Niki

**Niki** eller formelt **Niki Luftfahrt GmbH** er et flyselskap med base i Wien i Østerrike. Niki består av tidigere *Aero Lloyd Austria GmbH*, som et resultat av det tyske morselskapet Aero Lloyd ble ervervet av Niki Lauda i november 2003. I januar 2004 tok Air Berlin over en andel om lag 24% av selskapet.

Under navnet *Niki City Shuttle* tilbyr selskapet flyvninger (2007) til, Paris, Rom, Palma de Mallorca, Frankfurt am Main, München, Zürich, Moskva, Funchal, Las Palmas. I tillegg til dette flyr selskapet til flere andre europeiske destinasjoner, både i rutetrafikk og charterflyvning, blant annet til Arlanda lufthavn.

## Flåte
Fra og med mai 2008 bestod flåten av:

* 2 Airbus A319-100
* 6 Airbus A320-200
* 1 Airbus A321-200
* 1 Embraer 190-100

I tillegg har selskapet bestilt 11 stk Airbus A320-200, 1 stk Airbus A321-200 og 9 stk Embraer 190-100.

## Eksterne lenker
* 
* CH-aviation.ch – Nikis flåtestørrelse
Adam Ant

**Stuart Leslie Goddard** (født 3. november 1954 i Marylebone i London) er en britisk musiker, kjent som **Adam Ant**, og forgrunnsfigur og vokalist i Adam and the Ants, og som skuespiller.

## Begynnelsen
Goddards første band var *Bazooka Joe*, hvor han spilte bassgitar. Som support band for Sex Pistols fikk han inspirasjon, og bestemte seg for å forlate bandet og starte bandet B-Sides. Etter et nervøst sammenbrudd og selvmordsforsøk, og etter at han kom ut fra sykehuset, tok han navnet Adam Ant. B-Sides spilte aldri noen konserter, og bandet bla snart oppløst.

## Adam and the Ants

Han startet bandet Adam and the Ants i 1977, og ga ut tre album hvor 2 solgte til platinaplate. Bandet ble kreditert for å ha vært med å skape overgangen mellom punk og new wave, og var en del av new romantic-sjangeren. Adam oppløste bandet i mars 1982.

## Solokarriere
Han gikk solo etter at The Ants var oppløst, og ga ut albumet *Friend or Foe* samme år. Fra albumet kom singlen *Goody Two Shoes* som ble en hit med førsteplass på hitlistene i Storbritannia og Australia, og en 12.-plass i USA. 

## Annet
Goddard lider av bipolar lidelse, noe som har gjort at han flere ganger har blitt straffet for hærverk og trusler, samt tvangsinnlagt på psykiatrisk sykehus.

Han har vært gift to ganger, og har en datter fra det siste ekteskapet.

## Diskografi
**Adam and the Ants**
* *Dirk Wears White Sox* (1979) – Gullplate
* *Kings of the Wild Frontier* (1980) – Platinaplate
* *Prince Charming* (1981) – Platinaplate

**Adam Ant**
* *Friend or Foe* (1982) – Gullplate
* *Strip* (1983) – Sølvplate
* *Vive Le Rock* (1985)
* *Manners and Physique* (1990)
* *Wonderful* (1995)
* *Adam Ant is the Blueblack Hussar In Marrying The Gunner's Daughter* (2013)

## Filmografi
* *Jubilee* (1977)
* *Cannon and Ball Show* (1982) TV Episode 
* *The Equalizer* (1985) TV Episode
* *Honda reklame med [[Grace Jones]]* (1986)
* *Amazing Stories Season 2* (1986)
* *Nomads* (1986)
* *Amazing Stories* (1987) TV-episode
* *Slam Dance* (1987)
* *Sledge Hammer!* (1987) TV-episode
* *Cold Steel* (1987)
* *World Gone Wild* (1988)
* *Out of Time* (1988)
* *Trust Me* (1989)
* *Midnight Heat* (1991)
* *Tales from the Crypt* (1992) TV-episode
* *Spellcaster* (1992)
* *Northern Exposure* (1992) TV-episode
* *Love Bites* (1993) 
* *Acting on Impulse* (1993) 
* *Batman: The Animated Series* (1995) TV-episode
* *Cyber Bandits* (1995)
* *Desert Winds* (1995)
* *Drop Dead Rock* (1995)
* *Lover's Knot* (1996) 
* *Face Down* (1997)
* *Sweetwater* (1999) 
* *La Femme Nikita* (1999) TV-episode
* *Junk* (2003) (kortfilm)
## Referanser


## Eksterne lenker
* 
* 
*
Erling Kandal

**Erling Kandal** (født 3. desember 1915, død 13. mars 1941 utenfor Cornwall i England) var en norsk styrmann. Han mistet livet da båten han var ombord på, gikk på en mine utenfor kysten av England i 1941.

Kandal gikk styrmanns- og skipperskole før han i en periode arbeidet for Fylkesbaatane. Han dro senere ut, og arbeidet i utenriksfart. Fra 1940 var han styrmann på DS «Samlanes», og mistet livet da skipet ble sprengt av en mine, den 13. mars 1941 ved *Lizzard Head* utenfor Cornwall i England.

## Eksterne lenker
* nrk.no: Fylkesleksikon: Erling Kandal
Eurowings

**Eurowings** er et flyselskap basert i Dortmund i Tyskland. Det er et regionalt flyselskap for både innenriks- og utenrikstransport i Europa. Selskapet ble etablert i 1993 og startet sin virksomhet den 1. januar 1994.

Eurowings ble eiet av Lufthansa med 49%, Dr Albrecht Knauf (50,02%) og øvrige 0,08% frem til årsskiftet 2009. Fra januar 2009 stod Lufthansa som eneste eier av selskapet. Eurowings har Dortmund lufthavn som hovedflyplass, men har huber ved Düsseldorf internasjonale lufthavn, Flughafen Nürnberg, München lufthavn «Franz Josef Strauß» og Flughafen Hannover-Langenhagen.

## Destinasjoner
Eurowings flyr til følgende destinasjoner:

* I Tyskland: Berlin, Bremen, Dortmund, Düsseldorf, Frankfurt am Main, Friedrichshafen, Hamburg, Hannover, Köln, Leipzig/Halle, München, Münster, Nürnberg, Paderborn og Stuttgart.
* Internasjonale: Amsterdam, Basel/Mulhouse, Beograd, Birmingham, Brussel, Budapest, Catania, Genève, Göteborg, Graz, København, London, Lyon, Madrid, Manchester, Oslo, Paris, Praha, Roma, Warszawa, Wien, Wrocław, Zagreb og Zürich

## Flåte
Eurowings flåte består for øyeblikket (januar 2009) av i alt 35 fly:

## Eksterne lenker
*
Pegasus Airlines

**Pegasus Airlines** (tyrkisk: *Pegasus Havayolları*, egentlig *Pegasus Hava Tasimaciligi AS*) er et flyselskap med hovedkontor i  Istanbul i Tyrkia. Flyselskapet utfører charterreiser til Tyrkia fra nordre og vestre Europa, og leaser flyene fra andre flyselskaper. Hovedbasen er Sabiha Gökçen internasjonale lufthavn (SAW) i Istanbul.

Flyselskapet ble grunnlagt den 1. desember 1989 og startet sin virksomhet den 15. april 1990. Pegasus Airlines ble tidligere eid av det irske selskapet Aer Lingus, men ble i 1994 solgt videre til Yapi Kredi Bank. Idag eies selskapet av Esas Holdings (85%) og Silkar (15%). Pegasus Airlines er et av de største charterselskapene i Tyrkia med en passasjerkapasitet på mer enn fire millioner passasjerer hvert år.

## Flåte
Pegasus Airlines flåte består av 40 Boeing B737-800. Selskapet har for øvrig igjen en ordre på 6 stk Boeing 737-800 og 58 Airbus A320neo, 17 Airbus A321neo og en oppsjon på 25 Airbus A320neo.

## Eksterne lenker
*
Stevie Young

**Steve «Stevie» Young** (født 12. november 1956 i Glasgow, Skottland) er en skotsk musiker. Han er nevø av AC/DCs gitarister Angus Young og Malcolm Young. Han er sønn av deres bror Alex (som døde i 1997).

Stevie Young var stand-in for Malcolm på AC/DCs 1988 USA tour, da hans onkel midlertidig forlot bandet for å få kontroll på sitt stigende alkoholforbruk. Mange fans la ikke merke til at Malcolm hadde blitt erstattet, da Stevie ligner veldig mye sin onkel.

I 2014 ble Stevie Young igjen satt inn for å erstatte sin onkel Malcolm Young, men den gangen var det permanent, siden Malcolm forlot AC/DC på grunn av demens.

Stevie spilte inn albumet *Rock or Bust* med AC/DC i 2014.

## Referanser


## Eksterne lenker
*
Golden Air

**Golden Air** var et svensk flyselskap som blant annet har flyet regulært fra Trollhättan-Vänersborg lufthavn til Bromma lufthavn. Ruten ble trafikkert med flytypen Saab 340. Golden Air ble opprinnelig grunnlagt i september 1976 og opererte taxi– og charterflyvninger. Selskapet gjennomgikk flere strukturelle forandringer før det ble restrukturert under nåværende ledelse i 1993. Selskapet er heleid av rederiet Erik Thun AB og har rundt 60 ansatte. Golden Air har tidligere hatt flyvninger til Norge og Skien lufthavn, Geiteryggen.

I 2012 kjøpte Braathens Golden Air og de bruker nå varemerket BRA.

## Flåte
Golden Air har for øyeblikket en flåte (mai 2009) på i alt 14 fly, alle av typen turboprop.

## Eksterne lenker
*
DS «Samlanes»

**DS «Samlanes»** var et dampskip som var eid av den norske skipsrederen Hans Storaas fra Bergen. Skipet gikk mellom Bergen, England og Gibraltar. 13. mars 1941 traff Samlanes en mine ved Lizard Head utenfor Cornwall i England, og gikk ned. Hele besetningen omkom.

## Siste seilas
Samlanes dro fra Swansea mot Shoreham den 12. mars 1941. Skipet var lastet med  907 tonn kull. Rundt to nautsike mil fra Lizard Head utenfor Cornwall i England gikk «Smalanes» på en mine.

Kystvakten observerte hendelsen og sendte ut en redningsskøyte, men ingen overlevende ble funnet blant vrakrestene. Besetningen bestod av 13 nordmenn, en ire og en svenske.

En tom flåte fra «Samlanes» ble funnet to dager senere av en belgisk tråler. Ifølge *Nortraships flåte* seilte DS «Botne» omtrent ti nautiske mil forut. Fra Botne hørte de ikke eksplosjonen, men en røysky ble observert i retning av «Smalanes».

## Besetning
* Kaptein: Størker Størkersen †
* Førstestyrmann: Erling Kandal †
* Andrestyrmann: William Henriksen †
* Matros: Ivar Kvalvågnes †
* Matros: Kristian Bergene †
* Lettmatros: Knut Georg Hammarström (svensk) †
* Lettmatros: Ole Solberg †
* Lettmatros: Arne Karlsen †
* Førstemaskinist: Andreas Gjerdal †
* Førstemaskinist: Emanuel Nilsen †
* Donkeymann: Harald Sande †
* Fyrbøter: Olaf Samuelsen †
* Fyrbøter: Dennis Hickey (irsk) †
* Stuert: Nils Bernhard Olsen †
* Messesjef: Erling Johan Åbo †

## Referanser


## Eksterne lenker
* 
*  www.warsailors.com D/S Samlanes
Arend Friedrich August Wiegmann

**Arend Friedrich August Wiegmann** (1802–1841) var en tysk zoolog.

Han studerte medisin og filologi ved Universitetet i Leipzig, og var deretter assistenten til Martin Lichtenstein i Berlin. I 1828 ble han professor i Köln, og to år etter ekstraordinær professor ved Humboldt-universitetet i Berlin. Han grunnla i 1831 Archiv für Naturgeschichte (arkiv for naturhistorie).

## Referanser
Donkeymann

**Donkeymann** (fra engelsk *donkeyman* – eselmann) er en betegnelse som ble brukt på en erfaren mann i maskinrommet på dampskip. Betegnelsen ble gjerne brukt på en erfaren seiler som manglet formell utdannelse eller sertifikater.

Uttrykket nyttes også i *donkeyboiler*, en donkeykjele. En donkeykjele er for eksempel en tønne med vann montert over et ildsted.

## Se også
* Mannskap
* Skipsbesetning

## Eksterne lenker
* www.museumoflondon.org.uk: *A donkeyman's story*
John Woo

**John Woo** (吴宇森, pinyin: *Wú Yǔsēn*; født 22. september 1946 i Guangzhou i Kina) er en kinesisk filmregissør og manusforfatter som er kjent for sine voldsomme actionfilmer. 

Woo vokste opp i Hongkong. Woo gikk på Concordia Lutheran School der, og fikk en kristen oppdragelse. Hans kristne bakgrunn skinner ofte gjennom i hans filmer.

Woo begynte sin karriere som filmregissør i Hongkong. Hans internasjonale gjennombrudd kom med filmer som *[[A Better Tomorrow]]* (1986) og *[[The Killer (film fra 1989)|The Killer]]* (1989). Hovedrolleinnehaveren i Woos hongkongbaserte filmer var ofte Chow Yun-Fat. Fra og med 1993 bor og virker Woo i USA og hans første Hollywood-film kom det året: *[[Hard Target]]* med Jean-Claude Van Damme i hovedrollen. *[[Face/Off]]* (1997) og ** har vært Woos fremste suksesser i USA.

## Filmer i utvalg
* *[[A Better Tomorrow]]* (1986)
* *[[A Better Tomorrow II]]* (1987)
* *[[The Killer (film fra 1989)|The Killer]]* (1989)
* *[[Bullet in the Head (film)|Bullet in the Head]]* (1990)
* *[[Hard-Boiled]]* (1992)
* *[[Hard Target]]* (1993)
* *[[Broken Arrow (film)|Broken Arrow]] (1996)
* *Face/Off (1997)
* * (2000)
* *Windtalkers (2002)
* *[[Paycheck (film)|Paycheck]] (2003)
* *All the Invisible Children (2005)
* ''Red Cliff (2008)

## Referanser


## Eksterne lenker
*
Brattefjell

** Brattefjell ** er et fjell i Seljord kommune i Telemark. Det er  meter over havet og er det 23. høyeste fjellet i Telemark av fjella med primærfaktor på minst 50 meter. Fjellet er også det høyeste i Seljord. Brattefjell er et populært mål som topptur, spesielt om vinteren. Enkleste angrepsvei er fra Sudbø ca. 600 moh. via Sandsetvatn. Til tross for navnet er turen mulig for en godt trent familie. Man må regne med 3–4 timer til toppen på godt vinterføre.

## Se også
* Fjell i Telemark

## Referanser
Felix Magath

**Wolfgang Felix Magath** (født 26. juli 1953) er en tysk fotballtrener og tidligere fotballspiller.

## Referanser


## Eksterne lenker
*
Cali

:*For den franske artisten Cali, se [[Cali (sanger)]]*

**Cali** (egentlig **Santiago de Cali**) er en by i den vestlige delen av Colombia. Den er hovedstad i departementet Valle del Cauca. Byen har et innbyggertall på cirka 2&nbsp;158&nbsp;107 (pr. 2008), og er med det landets tredje største by.

Byen ble grunnlagt av Sebastián de Belalcázar den 25. juli 1536. Navnet er fra indianerspråket quechua.

Cali er en av Colombias viktigste industri- og handelsbyer. Internasjonalt er imidlertid byen mest kjent for Cali-kartellet, et ledende narkotikasyndikat for produksjon og distribusjon av kokain.

## Byen og storbyområdet
Cali er Colombias tredje største by, og hadde 2&nbsp;158&nbsp;107 innbyggere i 2008. I hele kommunen, med et areal på 564&nbsp;km², var det totalt 2&nbsp;194&nbsp;695 innbyggere.

Storbyområdet *Área Metropolitana de Cali* hadde i 2008 totalt 2&nbsp;761&nbsp;179 innbyggere og et areal på 1&nbsp;957&nbsp;km². Området består foruten Cali av kommunene Candelaria, Jamundí, Palmira og Yumbo.

## Kultur
Skulpturen «El Gato del Río» («Elvekatten») har blitt kjent monument i Cali.

## Referanser


## Eksterne lenker
*
City Airline

**City Airline** var et svensk flyselskap som hadde sitt hovedkontor i Göteborg og base ved Landvetter lufthavn. City Airline ble grunnlagt i 1997 og startet sine operasjoner den 10. september 2001. Det var eid av Investment AB Janus, som er en interessent i reisebransjen. Selskapet hadde om lag 200 ansatte.

City Airline satset spesielt på forretningsreiser i vestre deler av Sverige, men drev fra 2005 også med chartertrafikk på oppdrag til for eksempel artister, sportsklubber og bilfabrikanter. Fra mars 2006 samarbeidet City Airlines med Scandinavian Airlines System innenfor code share og bonusprogram.

Den 30. november 2011 slo City Airline og Skyways seg sammen under navnet Skyways.

Det svenske flyselskapet Skyways og datterselskapet City Airline begjærte seg selv konkurs og innstilte samtlige flyginger med umiddelbar virkning 22. mai 2012.

## Flåte
City Airline bestod (september 2011) av i alt 10 fly.

## Referanser


## Eksterne lenker
*
Cardiff City Stadium

**Cardiff City Stadium** (walisisk: *Stadiwm Dinas Caerdydd*) er et fotballstadion i Cardiff, South Glamorgan, Wales, som fra starten av 2009–10-sesongen er det nye hjemmet til Cardiff City FC og rugbyklubben Cardiff Blues. Stadionet har en kapasitet på 28 000 sitteplasser, som på sikt kan utvides trinnvis opp mot en kapasitet på 60&nbsp;000, og er en del av en større utvikling av bydelen Leckwith i Cardiff, til en kostnad av over en milliard kroner. Cardiff Citys gamle hjemmebane, Ninian Park, vil bli revet for å gi plass til leiligheter.

Tankene om et nytt stadion for Cardiff City startet i 2002, da daværende styreformann Sam Hammam lanserte planer om et moderne 60&nbsp;000 seters stadion i Cardiff som en del av sin framtidsvisjon for klubben. Planene om et stadion som kunne romme minst 30&nbsp;000 tilskuere fortsatte i det stille de neste årene. Da Hammam trakk seg som styreformann i 2005 etter en avsløring om klubbens store gjeld, ble Cardiff gitt en 90 dagers frist til å sikre finansiering av prosjektet gjennom salg av landområder rundt stadionet til kommersielle utbyggere. I november 2006 ble forretningsplanen endelig godkjent, og den siste planleggingen kunne fullføres.

I mars 2007 ble det bestemt at den øvre tribuneseksjonen kun skulle bygges på den ene langsiden, slik at byggingen skulle kunne starte tidligere. Dette gjorde at kapasiteten ble redusert til ca. 26&nbsp;000, et tall som har økt i takt med at prosjektledelsen har jobbet med å få plass til flere stoler. Da byggingen endelig startet i september 2007, var det forventet at stadionet skulle stå ferdig før jul 2008, men uventet dårlig vær sommeren 2008 gjorde at ferdigstillelsen ble utsatt til mai 2009.

Den offisielle åpningen av stadionet var i forbindelse med en treningskamp mot Celtic den 22. juli 2009. En kamp som endte 0-0. Den første offisielle kampen spilt på Cardiff City Stadium var en kamp i Football League Championship den 8. august 2009 mot Scunthorpe United, som hjemmelaget vant 4-0.

## Eksterne lenker
* 
* Stadionets offisielle hjemmeside
Japantouren i golf for menn

**Japan Golf Tour** er den viktigste golftouren for herrer i Japan, som har sin egen tour.

## Se også
* Japan PGA Championship
* Japan Golf Tour Championship
* Japan Open Golf Championship

## Eksterne lenker
* 
*